jkorsvik/nowiki_second_scrape_merged huggingface dataset:
Russ Tamblyn

Russ Tamblyn (født 1934) er en amerikansk skuespiller og danser kjent fra flere filmmusikaler, deriblant West Side Story. Han er også kjent fra tv-serien Twin Peaks.
Han har medvirket i nærmere 100 film- og tv-produksjoner i løpet av karrieren.


== Biografi ==
Tamblyn ble født Russell Irving Tamblyn i Los Angeles som sønn av skuespilleren Eddie Tamblyn (f. 1907, d. 1957). Tamblyn filmdebuterte i en liten birolle i Gutten med det grønne hår (1948) og hadde året etter en mer sentral rolle i det historiske dramaet Samson and Delilah. I 1950 hadde han rollen som den yngre utgaven av Bart Tare i Gun Crazy (også kjent som Deadly Is the Female). I 1954 fikk han rollen som Gideon, den yngste av brødrene i filmmusikalen Syv bruder for syv brødre. Etter flere filmmusikaler, deriblant Alle mann på dekk (1955), fikk han i 1961 rollen som gjenglederen Riff i den verdenskjente filmmusikalen West Side Story. Han markerte seg også i drama, blant annet i Peyton Place fra 1957 (som førte til en Oscar-nominasjon) og Uten ryggrad (1958). I 1960 spilte han rollen som The Cherokee Kid i westernfilmen Cimarron, med Glenn Ford i hovedrollen, og i 1962 medvirket han i westernfilmen Vi vant Vesten. I 1963 hadde han en sentral rolle i skrekkthrilleren Det spøker på Hill House.
Fra midten av 1960-årene medvirket han i en rekke skrekkpregede lavbudsjettfilmer, blant annet Satan's Sadists (1969), Dracula vs. Frankenstein (1971), Black Heat (1976) og Necromancer (1988). Men han spilte også i mer seriøse filmer slik som dramakomedien Human Highway fra 1982.
I 1990 fikk rollen som den eksentriske psykologen dr. Lawrence Jacoby i den amerikanske tv-serien Twin Peaks (1990–91). Han gjentok rollen i 2017. 
Tamblyn har hatt mindre notable roller etter Twin Peaks. I 1999 hadde han flere opptredener i serien I gode og onde dagerog i 2000 hadde han to spesialopptredener i såpeserien General Hospital der han spilte rollen som Doctor Jacoby (samme karakter som i Twin Peaks). Han har ellers hatt gjesteopptredener i kjente serier som blant annet Kruttrøyk (1965), The Life and Times of Grizzly Adams (1978), Fame (1986–1987), Nero Wolfe (1981), Nash Bridges (1997), Joan of Arcadia (2004) og The Haunting of Hill House (2018).


== Utmerkelser ==
I 1956 ble han tildelt en Golden Globe for sin innsats i filmmusikalen Alle mann på dekk (1955).Han ble nominert til en Oscar i 1958.


== Privatliv ==
Tamblyn har vært gift tre ganger og har to barn fra sitt første og ett fra sitt tredje ekteskap, blant annet skuespillerinnen Amber Tamblyn. Han er bror til musikeren Larry Tamblyn.


== Referanser ==


== Eksterne lenker ==
Offisielt nettsted 
(en) Russ Tamblyn – kategori av bilder, video eller lyd på Commons 
(en) Russ Tamblyn på Internet Movie Database 
(sv) Russ Tamblyn i Svensk Filmdatabas 
(da) Russ Tamblyn på Filmdatabasen 
(da) Russ Tamblyn på Scope 
(fr) Russ Tamblyn på Allociné 
(en) Russ Tamblyn på AllMovie 
(en) Russ Tamblyn hos Turner Classic Movies 
(en) Russ Tamblyn hos The Movie Database 
(en) Russ Tamblyn i Notable Names Database
Petition for release of Twin Peaks: Fire Walk with Me with deleted scenes, some featuring Tamblyn
Heinrich Plütschau

Heinrich Plütschau (født i 1676 i Wesenberg i Mecklenburg, død 4. januar 1752 i Beidenfleth i Holstein) var sammen med Bartholomäus Ziegenbalg de første protestantiske misjonærer i India.Plütschau studerte teologi ved universitetet i Halle, hvor han kom i kontakt med August Hermann Francke, en ledende tysk protestantisk teolog, pietist og pedagog. På forespørsel fra Kong Frederik IV ble Plütschau og Ziegenbalg foreslått av Joachim Lange til å bli protestantiske misjonærer for Den danske Halle-misjonen. De skulle bli de første protestantiske misjonærer utenfor Europa og Nord-Amerika, med base i den dansk-norske kolonien Trankebar. De ankom kolonien på Indias sørøstkyst i 1705.
De hadde en tro på at den beste forkynningen gikk gjennom lesing og at det skjedde med lokalbefolkningens eget språk og egen kulturelle kontekst. Plütschau og Ziegenbalg lærte seg tamilsk og til å forstå hinduismen. De etablerte sammen en skole i Trankebar. 
I 1711 dro Plütschau tilbake til Tyskland på grunn av helsen. Fra 1714 til 1750 arbeidet han som luthersk pastor i Beidenfleth. 


== Bibliografi ==
Werner Raupp: Plütschau, Heinrich. In: Biographisch-Bibliographisches Kirchenlexikon (BBKL). Band 7, Bautz, Herzberg 1994, ISBN 3-88309-048-4, Sp. 757–758 (med detaljert bibliografi).


== Referanser ==
Läckö slott

Läckö slott er et middelalderslott på Kållandsö i Vänern i Sverige. Slottets eldste deler er fra 1298 og ble bygget av Brynolf Algotsson, biskop i Skara. Etter riksdagen i Västerås i 1527 ble slottet lagt under kronen og ble forlegning. Magnus Gabriel De la Gardie eide slottet på 1600-tallet og det var han som gav det sitt nåværende utseende. 
I 1990 ble slottet overtatt av Stiftelsen Läckö Slott, siden 1993 forvaltes slottet av Statens fastighetsverk. Offisielt heter slottet Sikajocki, men navnet er lite brukt.


== Eksterne lenker ==
Nettsted for Läcko slott (svensk)
Max Braun

Max Braun (født 12. mars 1883, død mai 1967 i Miami i Florida) var en amerikansk sportsutøver som deltok i de olympiske leker 1904 i St. Louis.
Braun vant en olympisk sølvmedalje i tautrekking under OL 1904 i St. Louis. Han var med på laget Southwest Turnverein of St. Louis 1 som vant sølvfinalen på w.o. over New York Athletic Club. De andre tautrekkerne på sølvlaget var William Seiling, Orrin Upshaw, Charles Rose og August Rodenberger. Det var seks lag som deltok i konkurransen i tautrekking.


== OL-medaljer ==
1904  St. Louis -  Sølv i tautrekking


== Eksterne lenker ==
(en) Max Braun – Olympedia 
(en) Max Braun – Sports-Reference (OL-resultater – arkivert) 
(en) Max Braun – databaseOlympics.com (arkivert)
Universitetet i Sevilla

Universitetet i Sevilla (spansk: Universidad de Sevilla, US) ble etablert i som Colegio de Santa María de Jesús på 1400-tallet. Rettighetene til å undervise i teologi ble etablert av paven i 1505, mens byens lokale råd etablerte institusjonen som en formell skole i 1551. Det er i dag om lag 73 000 studenter som studerer ved de ulike campusene i byen.
Noen av fakultetene og skolene er:

School of Literature & Filology, Sevilla
School of Geography & History, Sevilla
Law School, Sevilla
Health Science school, La Macarena
Business School, Nervion
Engineering School, La Cartuja
School of Communications, La Cartuja
Science School, Reina MercedesHovedfokuset er på tekniske fag, medisin og naturfag, men det er også fulle studietilbud innen bredden av filologiske og samfunnsvitenskapelige fag, som jus, økonomi, humaniorafag, språk, arkitektur og ledelse.


== Referanser ==


== Eksterne lenker ==
US – offisiell hjemmeside
Les Six

Les Six (også Groupe des Six) var en temmelig løst sammensatt gruppe franske komponister.


== Medlemmer og program ==
Gruppa besto av:

Gruppa ble dannet etter at komponisten Erik Satie ved en anledning presenterte fire av medlemmene som «de nye unge». Forfatteren Jean Cocteau gav dem senere navnet Les Six som en referanse til den russiske komponistgruppa De Fem. 
Medlemmene i Les Six fulgte i liten grad et felles musikkestetisk program, ulikt De Fem som sammen arbeidet for en nasjonal russisk musikk. Les Six var derimot forent i en avvisning av romantikkens musikk, spesielt Richard Wagners, men de vendte også ryggen til Claude Debussys impresjonisme. I stedet orienterte de seg mot samtidens underholdningsmusikk, eksempelvis jazz, varieté- og sirkusmusikk. Flere av verkene deres kan sies å tilhøre neoklassisismen.  
Les Six eksisterte som produktiv enhet i noen få år på begynnelsen av 1920-årene, deretter fulgte hver enkelt sin egen vei og de ble mer å betrakte som en vennekrets.


== Samarbeidsprosjekter ==
Selv om Les Six ikke var satt sammen for å samarbeide om å skrive musikk, hendte det at noen av medlemmene gjorde det likevel. Spredt over 36 år samarbeidet flere av dem i ulike sammensetninger på i alt seks prosjekter. Også komponister utenfra kunne delta på disse samarbeidsprosjektene:


== Litteratur ==
Stéphane Villemin: «XXth Century -- Les Six, Satie, and Cocteau», scena.org, lsm online, 1. september 2000
Robert Shapiro: Les Six: The French Composers and their Mentors Jean Cocteau and Erik Satie. Peter Owen Publishers, London/Chicago 2011. ISBN 978-0-7206-1293-6


== Referanser og noter ==
William Seiling

William Bernard Seiling (født 28. mai 1864 i St. Louis i Missouri, død 5. januar 1951 i Jefferson County i Missouri) var en amerikansk sportsutøver som deltok i de olympiske leker 1904 i St. Louis.
Seiling vant en olympisk sølvmedalje i tautrekking under OL 1904 i St. Louis. Han var med på laget Southwest Turnverein of St. Louis 1 som vant på sølvfinalen på w.o. over New York Athletic Club. De andre tautrekkerne på sølvlaget var Max Braun, Orrin Upshaw, Charles Rose og August Rodenberger. Det var seks lag som deltok i konkurransen i tautrekking.


== OL-medaljer ==
1904  St. Louis -  Sølv i tautrekking


== Eksterne lenker ==
(en) William Seiling – Olympedia 
(en) William Seiling – Sports-Reference (OL-resultater – arkivert) 
(en) William Seiling – databaseOlympics.com (arkivert)
Orrin Upshaw

Orrin Thomas Upshaw (født 23. juli 1874 i Kansas, død 15. august 1937St. Louis i  Missouri) var en amerikansk sportsutøver som deltok i de olympiske leker 1904 i St. Louis.
Upshaw vant en olympisk sølvmedalje i tautrekking under OL 1904 i St. Louis. Han var med på laget Southwest Turnverein of St. Louis 1 som vant på sølvfinalen på w.o. over New York Athletic Club. De andre tautrekkerne på sølvlaget var Max Braun, William Seiling, Charles Rose og August Rodenberger. Det var seks lag som deltok i konkurransen i tautrekking.


== OL-medaljer ==
1904  St. Louis -  Sølv i tautrekking


== Eksterne lenker ==
(en) Orrin Upshaw – Olympedia 
(en) Orrin Upshaw – Sports-Reference (OL-resultater – arkivert) 
(en) Orrin Upshaw – databaseOlympics.com (arkivert)
August Rodenberger

August Henry Rodenberg (født 25. juli 1873 i St. Louis i  Missouri, død 12. april 1933 i St. Louis i  Missouri) var en amerikansk sportsutøver som deltok i de olympiske leker 1904 i St. Louis.
Rodenberg vant en olympisk sølvmedalje i tautrekking under OL 1904 i St. Louis. Han var med på laget Southwest Turnverein of St. Louis 1 som vant på sølvfinalen på w.o. over New York Athletic Club. De andre tautrekkerne på sølvlaget var Max Braun, William Seiling, Orrin Upshaw og Charles Rose. Det var seks lag som deltok i konkurransen i tautrekking.


== OL-medaljer ==
1904  St. Louis -  Sølv i tautrekking


== Eksterne lenker ==
(en) August Rodenberger – Olympedia 
(en) August Rodenberger – Sports-Reference (OL-resultater – arkivert) 
(en) August Rodenberger – databaseOlympics.com (arkivert)
Oscar Fride

Oscar Charles Friede (født 14. juli 1882, død 14. februar 1943 i St. Louis i Missouri) var en amerikansk tautrekker som deltok i De olympiske leker i 1904 i St. Louis.
Friede vant en olympisk bronsemedalje i tautrekking under OL i 1904 i St. Louis. Han var med på laget Southwest Turnverein of St. Louis 2 som vant på bronsefinalen på walkover over New York Athletic Club. De andre tautrekkerne på bronselaget var Charles Habercorn, Frank Kungler, Charles Thias og Harry Jacobs. Det var seks lag som deltok i konkurransen i tautrekking.


== OL-medaljer ==
1904  St. Louis -  Bronse i tautrekking


== Eksterne lenker ==
(en) Oscar Fride – Olympedia 
(en) Oscar Fride – Sports-Reference (OL-resultater – arkivert) 
(en) Oscar Fride – databaseOlympics.com (arkivert)
Carl Emil Englund-prisen

Carl Emil Englund-prisen (svensk: Carl Emil Englund-priset) var en svensk litterær pris som ble innstiftet i 1965 av Boklotteriet/Litteraturfrämjandet. Prisen var på SEK 15 000 i årene 1965-1976, fra og med 1977 var prisen på SEK 25 000. Prisen ble innstiftet til minne om Carl Emil Englund og ble utdelt av Litteraturfrämjandet til en lyriker som hadde tilhørt de mest kunstnerisk interessante i det siste årets produksjon på svensk. Prisen ble utdelt siste gang i 1991.


== Prisvinnere ==
Listen over prisvinnerne er fra PDF hos internetional.se.


== Referanser ==
Charles Thias

Charles Henry Robert Thias (født 15. november 1879 i Illinois, død 19. november 1922 i San Francisco i California) var en amerikansk tautrekker som deltok i De olympiske leker i 1904 i St. Louis.
Thias vant en olympisk bronsemedalje i tautrekking i OL 1904 i St. Louis. Han var med på laget Southwest Turnverein of St. Louis 2 som vant bronsefinalen på walkover over New York Athletic Club. De andre tautrekkerne på bronselaget var Charles Habercorn, Frank Kungler, Harry Jacobs og Oscar Fride. Det var seks lag som deltok i konkurransen i tautrekking.


== OL-medaljer ==
1904  St. Louis -  Bronse i tautrekking


== Eksterne lenker ==
(en) Charles Thias – Olympedia 
(en) Charles Thias – Sports-Reference (OL-resultater – arkivert) 
(en) Charles Thias – databaseOlympics.com (arkivert)
Charles Haberkorn

Charles Haberkorn (født 16. november 1880 i Württemberg i Tyskland, død november 1966 i St. Louis i Missouri) var en amerikansk idrettsutøver som deltok i De olympiske leker i 1904 i St. Louis.
Haberkorn vant en olympisk bronsemedalje i tautrekking i OL i 1904 i St. Louis. Han var med på laget Southwest Turnverein of St. Louis 2 som vant bronsefinalen over New York Athletic Club på walkover. De andre tautrekkerne på bronselaget var Frank Kungler, Charles Thias, Harry Jacobs og Oscar Fride. Det var seks lag som deltok i konkurransen i tautrekking.
Haberkorn deltok også i bryting fristil i lettvekt der han ble slått ut i kvartfinalen.


== OL-medaljer ==
1904  St. Louis -  Bronse i tautrekking


== Referanser ==


== Eksterne lenker ==
(en) Charles Haberkorn – Olympedia 
(en) Charles Haberkorn – Sports-Reference (OL-resultater – arkivert) 
(en) Charles Haberkorn – databaseOlympics.com (arkivert)
Bullpup

Bullpup er en betegnelse på våpen hvis magasin og lademekanisme på et skytevåpen ligger bak avtrekkermekanismen.  


== Oppbygning ==
Bullpup-konfigurasjonen gjør at løpet blir lengre på våpenet i forhold til konvensjonell oppbygning. En kan dermed ha et våpen i Bullpup-konfigurasjon med samme lengde som et tradisjonelt våpen, men med et lengre løp. Det gir samme ballistiske egenskaper som lengre våpen, men lettere behandling av våpenet og lavere vekt. Sammenlignet med våpen av samme lengde får det da bedre ballistikk på grunn av høyere munningsenergi, som gir blant annet lengre rekkevidde. Noen bullpuper er kjent for dårlig avtrekk ettersom det kan være utfordrende å designe et godt avtrekk med den lange tilkoblingsstangen.


== Navnet ==
Navnet Bullpup kommer fra «Puppy of a Bulldog» (valpen til en Bulldog), hvor betydningen hentyder til: «liten men kraftig».


== Historie ==
Den første bullpup kom allerede på Thorneycroft carbine i 1901, en karabin med sylinderlås. Senere kom bullpup på halv-auto våpen i 1918 (fransk 6.5 mm Faucon-Meunier halv-auto rifle), og den første bullpup pistol kom i 1936 av franskmannen Henri Delacre. 


== Moderne våpen ==

I nyere tid har flere våpenprodusenter laget våpen i bullpup-konfigurasjon, blant andre: 


=== Bullpup-rifler ===
FAMAS
Steyr AUG
FN P90
FN F2000
IMI Tavor TAR-21
L85
Barrett M95
Barrett M99


=== Bullpup-pistoler ===
Remington XP-100


== Eksterne lenker ==
(en) Bullpup – kategori av bilder, video eller lyd på Commons
Prosalyrikk

Prosalyrikk var en skrivestil Hamsun utviklet i løpet av nyromantikken. Det var dikt i prosaform, blandet inn i en roman. Her brukes lyriske virkemidler som gjentakelser, klang og rytme. Dette ga romanene en særegen, lyrisk og personlig stil.
Eksempler på prosalyriske romaner: Pan.
Banka (distrikt)

Banka (bihari: बाँका जिला) er et distrikt i den indiske delstaten Bihar. Distriktets hovedstad er Banka. 


== Demografi ==
Ved folketellingen i 2011 var det 2 029 339 innbyggere i distriktet, mot 1 608 773 i 2001. Den urbane befolkningen utgjør 3,52 % av befolkningen.
Barn i alderen 0 til 6 år utgjorde 17,87 % i 2011 mot 20,38 % i 2001. Antallet jenter i den alderen per tusen gutter er 939 i 2011 mot 965 i 2001. 


== Referanser ==


== Eksterne lenker ==
Offisielt nettsted
Brannbombe

Brannbombe er en bombe, som antennes og brenner. Man bruker en brennbar væske som spres og antennes, for eksempel bensinbombe eller napalm eller gass (blir nesten kun anvendt i hjemmelagde bomber for eksempel en deodorant). Brannbomber er ofte forbudt å bruke i krig, fordi brannen kan komme ut av kontroll eller som for eksempel napalm, som godt kan slukkes med et brannteppe, men vil antenne seg selv så snart det kommer i kontakt ild, fordi det stadig er varmt.
Det mest anvendte middel i brannbomber er napalm, som ble brukt under Vietnamkrigen. Napalm er en form for bensin-gele, som også blir brukt i flammekastere, fordi bensin, som man brukte til å begynne med, brente opp før det nådde målet.
Sulfjorden

Sulfjorden er en fjord i Frøya kommune i Trøndelag mellom øya Frøya og fiskeværet Sula. Fjorden strekker seg vel 8 kilometer fra sørvest til nordøst.Sula ligger på nordsiden av fjorden, i tillegg til Hjertøy og Oløyan ved Bogøy. I vest grenser fjorden til Vågsvær, i sør til Lyngvær og Fjølvær, og i øst til Skogsøya sør for Mausundvær. 


== Referanser ==
Phil Boyd

Philip «Phil» Ewing Boyd (født 5. juni 1876 i Toronto, død 16. november 1967) var en canadisk roer som deltok i de olympiske leker 1904 i St. Louis.
Boyd vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som styrmann. Det var kun to lag som deltok i denne klassen og finalen ble avviklet 30. juli 1904.


== OL-medaljer ==
1904  St. Louis -  Sølv i roing, åtter (Canada)


== Referanser ==


== Eksterne lenker ==
(en) Phil Boyd – Olympedia 
(en) Phil Boyd – Sports-Reference (OL-resultater – arkivert) 
(en) Phil Boyd – databaseOlympics.com (arkivert) 
(en) Phil Boyd – FISA
Barmfjorden

Barmfjorden er en fjordarm av Frøyfjorden på Hitra i Trøndelag. Fjorden har innløp ved Flesa fyr og strekker seg 5 kilometer sørover til Vollen i bunnen av fjorden.Midt i innløpet ligger to små øyer, som danner tre spesielt trange sund, cirka 5 til 15 meter brede, inn til resten av fjorden. Vassføringa gjennom de trange sundene er voldsom ved flo og fjære, særlig kjent og beryktet er sundet lengst øst, Storstraumen , både blant fiskere og dykkere.
Det ligger flere småbruk langs begge sider av fjorden, og på vestsiden går fylkesvei 714 nordover. 
Mellom Straumfjorden og Barmfjorden ligger vassleiet Straumvassdraget, fra den gangen da øya Hitra var delt i to deler. I dag er høyden over havet langs vassdraget under 30 meter.


== Referanser ==


== Eksterne lenker ==
Hensynssoner med spesielt viktige landskaps-, natur., friluftsliv og kulturverdier, Pbl 11-8 nr C.
Dykking, bla. i Storstraumen
Dykkevideo fra You Tube
Markussundet

Markussundet er et sund mellom øyene Nordlandet og Innlandet i Kristiansund. I motsetning til de to andre innløpene til Kristiansund havn, Sørsundet med Sørsundbrua og Nordsundet med Nordsundbrua, så er det ingen bro over Markussundet.Markussundet er seilbar for Hurtigruten, og det hender at disse skipene benytter dette innløpet ved sine anløp i Kristiansund.


== Referanser ==
George Strange

George M. Strange (født 9. november 1880 i Manitoba, død 22. juni 1961) var en canadisk roer som deltok i de olympiske leker 1904 i St. Louis.
Strange vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon styrmann. Det var kun to lag som deltok i denne klassen og finalen ble avviklet 30. juli 1904.


== OL-medaljer ==
1904  St. Louis -  Sølv i roing, åtter


== Referanser ==


== Eksterne lenker ==
(en) George Strange – Olympics.com 
(en) George Strange – Olympic.org 
(en) George Strange – Olympedia 
(en) George Strange – Sports-Reference (OL-resultater – arkivert) 
(en) George Strange – databaseOlympics.com (arkivert) 
(en) George Strange – FISA
Nói Albínói

Nói Albinói er en islandsk film fra 2003 skrevet og regissert av Dagur Kári.


== Om filmen ==


=== Handling ===
Filmen tar for seg 17 år gamle Nói – et geni som nekter å bruke sine evner i en tilværelse han ikke ser noen mening med. Så lenge han bor i Bolungarvik, en liten bygd på nordvestkysten av Island, kan han ikke annet enn å drømme seg vekk til mer eksotiske steder. Filmen utforsker en tenårings klaustrofobiske følelse i en islandsk bygd omringet av sjø, fjell og snø i alle kanter.


=== Priser og nominasjoner ===
Dagur Kári ble nominert til årets nykommer under den norske filmprisutdelingen Amanda i 2003. I Island stakk den av med 6 Eddapriser av totalt 11 nominasjoner. Blant dem Beste film, Årets skuespiller (Tómas Lemarquis), Årets regissør og Årets manus. Dagur Kári ble tildelt New Director’s Award – Special Mention under Edinburgh internasjonale filmfestival, mens hovedrolleinnehaver Lemarquis høstet meget gode kritikker for sin tolkning av unggutten Nói. Filmen tok med seg priser fra festivaler i Göteborg, Rotterdam, Transilvania og Rouen nordiske filmfestival i tillegg til å være nominert ved flere andre prisutdelinger.


== Referanser ==


== Eksterne lenker ==
(en) Nói Albínói på Internet Movie Database 
(no) Nói Albínói hos Filmfront 
(no) Nói Albínói på NRK TV 
(sv) Nói Albínói i Svensk Filmdatabas 
(da) Nói Albínói i Danmark Nationale Filminstitut 
(fr) Nói Albínói på Allociné 
(nl) Nói Albínói på MovieMeter 
(en) Nói Albínói på AllMovie 
(en) Nói Albínói på Rotten Tomatoes 
(en) Nói Albínói på Metacritic 
(no)  Nói Albínói hos Filmweb
Imsterfjorden

Imsterfjorden er en fjordarm av Trondheimsleia i Snillfjord kommune i Trøndelag. Fjorden har innløp mellom Kongensvollen i vest og Moldtun i øst og strekker seg 6,5 kilometer sørover til Feneset i bunnen av fjorden. Åsøya ligger mitt i innløpet til fjorden og sør for denne ligger Monsholmen, Tyskøya og Kattøya med forholdsvis trange sund i mellom. Like øst for Feneset ligger gården Imstra, som fjorden er oppkalt etter.


== Referanser ==
George Reiffenstein

George Patten «Pat» Reiffenstein (født 23. mars 1883 i Carleton County i Ontario, død 9. juni 1932) var en canadisk roer som deltok i de olympiske leker 1904 i St. Louis.
Reiffenstein vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon styrmann. Det var kun to lag som deltok i denne klassen og finalen ble avviklet 30. juli 1904.


== OL-medaljer ==
1904  St. Louis -  Sølv i roing, åtter


== Referanser ==


== Eksterne lenker ==
(en) George Reiffenstein – Olympics.com 
(en) George Reiffenstein – Olympic.org 
(en) George Reiffenstein – Olympedia 
(en) George Reiffenstein – Sports-Reference (OL-resultater – arkivert) 
(en) George Reiffenstein – databaseOlympics.com (arkivert) 
(en) George Reiffenstein – FISA